क्रूर सरकारी दमन और विवादास्पद कर सुधार बिल को वापस लेने के बीच कोलंबिया में प्रदर्शन जारी
सशक्त तरीके से अस्वीकृति, बड़े पैमाने पर देशव्यापी हड़ताल और चार दिनों की राष्ट्रव्यापी लामबंदी को देखते हुए कोलंबिया के राष्ट्रपति इवान डुके ने सस्टेनेबल सॉलिडैरिटी बिल को वापस लेने की घोषणा की। यह एक नियोलिबरल टैक्स रिफॉर्म बिल है जो COVID-19 महामारी के कारण हुए राजकोषीय घाटा का 6.5 बिलियन अमेरिकी डॉलर से अधिक मजदूर वर्ग से भुगतान करने की मांग करता है। हालांकि, राष्ट्र प्रमुख ने जोर देकर कहा कि आर्थिक संकट से निपटने के लिए कर सुधार महत्वपूर्ण है और आम सहमति से तत्काल एक नया विधेयक बनाने के लिए कहा।
ट्रेड यूनियन, सामाजिक संगठन और विपक्षी प्रगतिशील राजनीतिक दल जिसने 28 अप्रैल से शुरू होने वाली राष्ट्रीय हड़ताल का आह्वान किया था उसने इस घोषणा को जीत के रूप में मनाया। कई नेताओं ने संभावित धोखे के खिलाफ सतर्क रहने का आह्वान किया क्योंकि एक नया कर सुधार बिल जल्द पेश किया जाएगा। कई अन्य लोगों ने हिंसक पुलिस और सैन्य दमन, शहरों में सेना की तैनाती, मनमाने ढंग से हिरासत में लेने और सुरक्षा बलों द्वारा मानव अधिकारों के उल्लंघन को खारिज कर दिया जो देश के विभिन्न हिस्सों में जारी है और उनके तत्काल रोकने का आह्वान किया।
कई नागरिक समाज और मानवाधिकार संगठनों ने देश में 5 दिनों की राष्ट्रव्यापी हड़ताल के दौरान सामने आए अभूतपूर्व तरीके से पुलिस-सैन्य दमन और मानवाधिकारों के उल्लंघन की निंदा की है।
विभिन्न विपक्षी नेताओं और दलों ने भी वित्त मंत्री अल्बर्टो कैरस्किल्ला के इस्तीफे पर खुशी जाहिर की है। सामाजिक और राजनीतिक संगठन और नेता अब स्वास्थ्य सुधार बिल 010 को वापस लेने का आह्वान कर रहे हैं जो देश में स्वास्थ्य सेवा के निजीकरण को और मजबूत करता है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva